**Bubamara i krijesnica – izražajno čitanje**

Danas nastavljamo s radom na igrokazu s kojim smo se jučer upoznali.

1. Zadatak je vježbati izražajno čitanje.

Čitaj točno!

Čitaj dovoljno glasno!

Čitaj tako da se osjete osjećaji u rečenici: drugačije ćeš čitati kad je bubamara tužna ili zabrinuta, a drugačije kad je zahvalna krijesnici.

Pazi i da se prepozna što je pitanje, što je usklik, što je izjava.

Upamti: vježba čini majstora. Postani majstor čitanja!

(Sljedeći tjedan ćemo snimiti kako čitate neki tekst.)

1. Dovrši rješavanje preostalih zadataka iz udžbenika. Podsjećam na tablicu prema kojoj možeš pratiti što radiš dobro, a što treba popraviti kad odgovaraš na pitanja.

|  |  |  |  |
| --- | --- | --- | --- |
| **Sastavnice** | **IZVRSNO** | **DOBRO** | **MOGU BOLJE** |
| **Pisanje odgovora o pročitanom tekstu** | Samostalno i točno odgovaram na postavljena pitanja potpunom rečenicom.  | Na pitanja odgovaram točno, ali s jednom ili dvije riječi.  | Odgovori na postavljena pitanja uglavnom nisu točni ili su nepotpuni. |
| **Rečenični znakovi** | Na kraju svake rečenice pišem odgovarajući rečenični znak. | Ponekad zaboravim staviti rečenični znak na kraju rečenice. | Zaboravljam na pisanje rečeničnog znaka. |
| **Rukopis** | Pravilno oblikujem i povezujem slova poštujući crtovlje.  | Uglavnom ispravno oblikujem i povezujem slova unutar crtovlja. | Većina slova nije pravilno oblikovana ili povezana uz nepoštivanje crtovlja. |